[{"text_idx": "#000000", "text": "11,000 yn llai yn ddi-waith yng Nghymru"}, {"text_idx": "#000001", "text": "Mae nifer y bobl sy'n ddi-waith yng Nghymru wedi gostwng o 11,000 yn y tri mis diwethaf, yn o\u0302l y ffigyrau diweddaraf."}, {"text_idx": "#000002", "text": "Yn o\u0302l ystadegau'r ONS mae 82,000 o bobl yn ddi-waith."}, {"text_idx": "#000003", "text": "Yng Nghymru roedd 5.5% yn ddi-waith yn y tri mis hyd at fis Tachwedd, o'i gymharu a\u0302 5.1% ar gyfer y DU gyfan."}, {"text_idx": "#000004", "text": "Mae'r gyfradd ar draws y DU wedi gostwng i'r lefel isaf mewn dros ddegawd."}, {"text_idx": "#000005", "text": "Dros y flwyddyn ddiwethaf, mae nifer y bobl sy'n ddi-waith yng Nghymru wedi gostwng o 22,000."}, {"text_idx": "#000006", "text": "Dywedodd Llywodraeth Cymru bod y cyhoeddiad colli 1,050 o swyddi yn Tata Steel, gan gynnwys 750 yn ne Cymru, yn \"ein hatgoffa o'r heriau mae Cymru yn ei hwynebu mewn marchnad fyd-eang\"."}, {"text_idx": "#000007", "text": "\"Mae gan Lywodraeth Cymru berthynas gref a\u0302'r diwydiant dur yng Nghymru, gan weithio mewn partneriaeth agos dros lawer o flynyddoedd,\" meddai llefarydd."}, {"text_idx": "#000008", "text": "\"Byddwn yn parhau i weithio'n ddiflino i ddarparu cefnogaeth yn ystod y cyfnod anodd hwn.\""}, {"text_idx": "#000011", "text": "Strategaeth pum mlynedd i fynd i'r afael a\u0302'r dicia\u0302u"}]